**

**BENDRADARBIAVIMO SUTARTIS**

**Vytauto Didžiojo universitetas**, j. a. k. 111950396, adresas K. Donelaičio g. 58, Kaunas (toliau – **Universitetas**), atstovaujamas Universiteto Žemės ūkio akademijos (toliau – **VDU ŽŪA**) kanclerės prof. dr. Astridos Miceikienės, veikiančios pagal rektoriaus 2022 m. sausio 3 d. įsakymą Nr. 2c,

**Plungės rajono savivaldybė,** juridinio asmens kodas 111104268, adresas Vytauto g. 12, 90123, Plungė, (toliau – **Savivaldybė**), atstovaujama Savivaldybės mero Audriaus Klišonio, veikiančio pagal Lietuvos Respublikos vietos savivaldos įstatymą,

ir

**Plungės pramonininkų sąjunga,** juridinio asmens kodas 293295970, adresas Vytauto g. 7-14, LT-90123 Plungė, (toliau – **Sąjunga**), atstovaujama prezidento Justino Šimkaus, veikiančio pagal sąjungos įstatus,

toliau kartu vadinami „**Šalimis**“, o kiekvienas atskirai – „**Šalimi**“, būdami suinteresuoti skatinti tarpusavio bendradarbiavimą rengiant ir tobulinant mokinių pasiruošimą studijoms, rengiant ir atliekant bendrus projektus, įgyvendinant formaliojo/neformaliojo ugdymo programas, sudarė šią bendradarbiavimo sutartį (toliau – **Sutartis**) ir susitarė:

## **bendrosios nuostatos**

* 1. Sutarties objektas – Universiteto, Savivaldybės ir Sąjungos bendradarbiavimas, socialinė partnerystė siekiant abipusiai naudingų tikslų.
  2. Sutartis nesukuria Šalims jokių finansinių įsipareigojimų, yra grindžiama geranorišku ir abiem pusėms naudingu Šalių bendradarbiavimu, dedant visas pastangas ir, pagal galimybes, siekiant įgyvendinti Sutartyje nustatytus tikslus.

## **šalių įsipareigojimai**

* 1. Universitetas įsipareigoja:
     1. pagal galimybes, bendriems projektams įgyvendinti ir renginiams organizuoti, sudaryti sąlygas Savivaldybės ugdymo įstaigoms pasinaudoti Universiteto moksliniais bei organizaciniais ištekliais;
     2. kviesti bent vieną kartą per mokslo metus Savivaldybės ugdymo įstaigų atstovus, mokinius dalyvauti Universiteto organizuojamuose renginiuose;
     3. skleisti informaciją apie kartu su Savivaldybe organizuojamus renginius ir iniciatyvas Universiteto bendruomenei.
  2. Savivaldybė įsipareigoja:
     1. tarpininkauti dėl galimybės Universiteto atstovams dalyvauti Savivaldybės ugdymo įstaigų

organizuojamuose renginiuose;

* + 1. sudaryti sąlygas supažindinti Savivaldybės ugdymo įstaigų mokinius su studijų Universitete galimybėmis;
    2. bendradarbiauti projektinėje veikloje, kuriant ir bendrai vykdant įvairius projektus;
    3. skleisti informaciją apie kartu su Universitetu organizuojamus renginius ir iniciatyvas.
  1. Sąjunga įsipareigoja:
     1. bendradarbiauti mokslo, švietimo ir kultūros srityse, viešinant studijų programas, organizuojant užsiėmimus, paskaitas, pamokas moksleiviams ir studentams, ugdant inžinerijos ir kitų krypčių specialistus, rengiant ir įgyvendinant bendrus projektus;
     2. pagal galimybes, bendriems projektams įgyvendinti ir renginiams organizuoti, sudaryti sąlygas pasinaudoti Sąjungos infrastruktūriniais bei organizaciniais ištekliais;
     3. skleisti informaciją apie kartu su kitomis Šalimis organizuojamus projektus ir iniciatyvas.
  2. Šalys bendradarbiauja ir kitomis Šalių suderintomis ir Šalims priimtinomis, Lietuvos Respublikos teisės aktams neprieštaraujančiomis formomis, kurios padėtų realizuoti šios Sutarties tikslus.

## **SUTARTIES GALIOJIMAS IR ŠALIŲ ATSAKOMYBĖ**

* 1. Sutartis įsigalioja nuo paskutinės iš Šalių pasirašymo dienos ir yra neterminuota.
  2. Sutartis gali būti nutraukta:
     1. bet kurios Šalies iniciatyva, įspėjus kitą Šalį prieš 30 (trisdešimt) kalendorinių dienų;
     2. rašytiniu Šalių susitarimu.
  3. Visi šios Sutarties pakeitimai, papildymai ir priedai galioja, jei yra sudaryti raštu ir pasirašyti abiejų Šalių.
  4. Šiai Sutarčiai taikoma ir Sutartis bus aiškinama pagal Lietuvos Respublikos teisę. Šalys susitaria, kad Lietuvos Respublikos teismai turės pilną jurisdikciją sprendžiant dėl nesutarimų ir ginčų, susijusių ar kylančių iš šios Sutarties,teismingumą nustatant pagal universiteto buveinės adresą.
  5. Šalių atsakomybė pagal šią Sutartį yra apribota tiesioginiais nuostoliais.
  6. Šalys įsipareigoja susilaikyti nuo veiksmų, kuriais būtų pažeistos šios Sutarties sąlygos, kurie galėtų daryti žalą Šalių interesams, geram vardui bei tarpusavio santykiams.
  7. Šalys atleidžiamos nuo atsakomybės už Sutarties neįvykdymą, jeigu jos įrodo, kad Sutartis neįvykdyta dėl aplinkybių, kurių Šalys negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ir (arba) jų pasekmėms (*force majeure*).
  8. Šalys įsipareigoja tarpusavio santykiuose laikytis konfidencialumo: neatskleisti raštu, žodžiu ar kitokiu pavidalu tretiesiems asmenims jokios komercinės, dalykinės, finansinės informacijos, su kuria buvo supažindintos bendradarbiaudamos šios Sutarties pagrindu.
  9. Šalys patvirtina, jog vienodai dalyvavo rengiant Sutartį, todėl Sutarties nuostatų aiškinimas negali būti nukreipiamas prieš faktiškai ją parengusią Šalį.
  10. Nei viena iš Šalių neturi teisės perduoti tretiesiems asmenims teisių ar įsipareigojimų pagal šią Sutartį be išankstinio raštiško kitos Šalies sutikimo.

## **BAIGIAMOSIOS NUOSTATOS**

* 1. Šalys susitaria, jog susirašinėjimą vykdo el. būdu arba registruotu paštu. Nurodytu adresu Šaliai pateiktas rašytinis pranešimas, įspėjimas arba kitokia korespondencija yra laikomatos Šalies gauta 3 (trys) darbo dienos po išsiuntimo, o jei siunčiama elektroniniu paštu – kitą po išsiuntimo dienos einančią darbo dieną.
  2. Jei pasikeičia Šalies adresas ir (arba) kiti kontaktiniai ir (arba) atsiskaitymo duomenys, Šalis privalo per protingą terminą informuoti kitą Šalį apie tokių duomenų pasikeitimą.
  3. Įgyvendinant Sutartį asmens duomenys tvarkomi vadovaujantis Bendrojo duomenų apsaugos reglamento (BDAR) ir kitų teisės aktų nuostatomis.
  4. Sutartį pasirašantys Šalių atstovai patvirtina, kad jie turi įgaliojimus Šalių vardu pasirašyti Sutartį su visais joje nustatytais įsipareigojimais ir teisėmis, supranta jos turinį bei pasekmes.
  5. Sutarties vykdymui koordinuoti Šalys susitaria paskirti atsakingus asmenis:
     1. Iš Universiteto pusės: Rolandas Domeika, Vytauto Didžiojo universiteto Žemės ūkio akademijos Inžinerijos fakulteto dekanas, el. paštas [rolandas.domeika@vdu.lt](mailto:rolandas.domeika@vdu.lt), tel. 8 37 752 228;
     2. Iš Savivaldybės pusės: Gintautas Rimeikis, Plungės rajono savivaldybės administracijos Švietimo ir sporto skyriaus vedėjas, el.p. [gintautas.rimeikis@plunge.lt](mailto:gintautas.rimeikis@plunge.lt), tel. 8 640 55427 ir Rita Skroblytė, Plungės rajono savivaldybės administracijos Švietimo ir sporto skyriaus vyr. specialistė, el.p. [rita.skroblyte@plunge.lt](mailto:vilma.ruginyte@plunge.lt), tel. (8 448) 73 163, kuriems Universitetas galės persiųsti aktualią informaciją.
     3. Iš Sąjungos pusės: PPS koordinatorė Kristina Gelumbickienė, el.p.: [info@plungesps.lt](mailto:info@plungesps.lt), tel.: 8-602-62164.
  6. Šalys susitaria, jog Sutartis pasirašoma elektroniniais kvalifikuotais parašais (adoc).

## **ŠALIŲ REKVIZITAI IR PARAŠAI**

|  |  |  |
| --- | --- | --- |
| **Universitetas:**  Vytauto Didžiojo universitetas  Kodas 111950396  K. Donelaičio g. 58, 44248 Kaunas Tel.: + 370 37 327 877  El. paštas: [info@vdu.lt](mailto:info@vdu.lt)  **VDU ŽŪA kontaktai:**  Studentų g. 11, Akademijos mstl., Kauno r.  Tel. (837) 752 300  El. paštas [zua@zua.lt](mailto:zua@zua.lt)  VDU ŽŪA kanclerė  prof. dr. Astrida Miceikienė | **Savivaldybė:**  Plungės rajono savivaldybė  Kodas 111104268  Adresas:Vytauto g. 12, 90123, Plungė  Tel. (8 448) 73 134  El. paštas: priimamasis@plunge.lt  Savivaldybės meras  Audrius Klišonis | **Sąjunga:**  Plungės pramonininkų sąjunga  Kodas 293295970  Vytauto g. 7-14, LT-90123 Plungė  Tel. 8 602 62164  El. paštas: [info@plungesps.lt](mailto:info@plungesps.lt)  Plungės pramonininkų sąjungos prezidentas Justinas Šimkus |