**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2017 M. BIRŽELIO 29 D. SPRENDIMO NR. T1-141 „DĖL VAIKŲ IR JAUNIMO PRIĖMIMO Į PLUNGĖS SPORTO IR REKREACIJOS CENTRĄ TVARKOS APRAŠO PATVIRTINIMO“ PAKEITIMO**

2023 m. rugsėjo 28 d. Nr. T1-

Plungė

Vadovaudamasi Lietuvos Respublikos švietimo įstatymo 29 straipsnio 6 dalimi, Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2017 m. birželio 29 d. sprendimo Nr. T1-141

„Dėl Vaikų ir jaunimo priėmimo į Plungės sporto ir rekreacijos centrą tvarkos aprašo patvirtinimo“ 2, 3, 5, 6, 8 punktus ir išdėstyti juos taip:

„2. Pagal ugdymo programas ugdytiniai gali rinktis šias sporto šakas: lengvąją atletiką, krepšinį, dziudo, baidarių ir kanojų irklavimą, šachmatus, orientavimosi sportą, sunkiąją atletiką, regbį, tinklinį, ritinį, plaukimą, bendro fizinio rengimo grupes.

3. Centre (išskyrus ritinio sporto šaką ir bendro fizinio rengimo grupes) ugdymo procesas vykdomas keturiais etapais:

3.1. pradinio rengimo (1–2 metus);

3.2. meistriškumo ugdymo (2–5 metus);

3.3. meistriškumo tobulinimo (1–4 metus);

3.4. didelio meistriškumo.

5. Į Centrą priimami 6–29 metų ugdytiniai, atsižvelgiant į priėmimo vietų skaičių, pasirinktą sporto šaką, komplektuojamų grupių skaičių, turimą ugdytinio sportinį rodiklį, pasiekimus (norintys lankyti meistriškumo tobulinimo, didelio meistriškumo grupes), trenerių skaičių, Centro materialinę ir finansinę padėtį.

6. Nuo 18 iki 29 metų priimami sportininkai turi būti pasiekę sportinių rezultatų, kurie atitiktų ne žemesnį nei 3 meistriškumo pakopos (MP) rodiklį, išskyrus ritinio sporto šaką ir tuos atvejus, jei sportininkai dar vis mokosi bendrojo ugdymo mokyklose.

8. Tėvai (globėjai, rūpintojai) ar pats ugdytinis pateikia:

8.1. prašymą, kuriame nurodoma mokinio vardas, pavardė, gimimo data, gyvenamosios vietos adresas, telefonas, ugdymo įstaiga ir klasė, kurioje mokosi, sporto šaka, kurią mokinys nori lankyti, tėvų (globėjų, rūpintojų) sutikimas, jei prašymą teikia mokinys iki 18 metų;

8.2.  teisės aktais nustatytos formos vaiko sveikatos pažymą;

8.3.  dokumentus, kuriais vadovaujantis gali būti mažinamas mokesčio už ugdymą dydis (jei tėvai ar globėjai, rūpintojai pageidauja), vadovaujantis Mokesčio už ugdymą Plungės sporto ir rekreacijos centre mokėjimo ir panaudojimo tvarkos aprašu;

8.4. tinkamai patvirtintus varžybų protokolus, patvirtinančius sportininko pasiektus rezultatus (norintys lankyti meistriškumo tobulinimo, didelio meistriškumo grupes bei sportininkai 18–29 m.).“

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės vicemeras Žydrūnas Purauskis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Protokolo skyriaus kalbos tvarkytoja Simona Grigalauskaitė

Projektą rengė Švietimo ir sporto skyriaus vyr. specialistė Julija Čiuželienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2017 M. BIRŽELIO 29 D. SPRENDIMO NR. T1-141 „DĖL VAIKŲ IR JAUNIMO PRIĖMIMO Į PLUNGĖS SPORTO IR REKREACIJOS CENTRĄ TVARKOS APRAŠO PATVIRTINIMO“ PAKEITIMO“** |
| 2023 m. rugsėjo 6 d.  Plungė |

**1. Parengto sprendimo projekto tikslai, uždaviniai.** Pakeisti Plungės rajono savivaldybės tarybos 2017 m. birželio 29 d. sprendimo Nr. T1-141 „Dėl Vaikų ir jaunimo priėmimo į Plungės sporto ir rekreacijos centrą tvarkos aprašo patvirtinimo“ 2, 3, 5, 6, 8 punktus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Bus pakeisti Plungės rajono savivaldybės tarybos 2017 m. birželio 29 d. sprendimo Nr. T1-141 „Dėl Vaikų ir jaunimo priėmimo į Plungės sporto ir rekreacijos centrą tvarkos aprašo patvirtinimo“ 2, 3, 5, 6, 8 punktai.

**3. Kodėl būtina priimti sprendimą, kokių pozityvių rezultatų laukiama.** Sporto tarybos posėdyje, vykusiame 2023 m. rugpjūčio 17 d., buvo pristatyti sprendimo pakeitimai. Atsižvelgiant į Plungės sporto ir rekreacijos centro 2023 m. rugpjūčio 28 d. gautą raštą Nr. S-275 „Prašymas“ ir Sporto tarybos posėdyje priimtą nutarimą (protokolo Nr. TK-76) siūloma pakeisti 2, 3, 5, 6, 8 sprendimo punktus.

2 punktas papildomas ritinio ir plaukimo sporto šakomis, kurios yra SRC kultivuojamų sporto šakų sąraše. Iš sporto šakų sąrašo išbraukiamas buriavimas.

3 punkte nurodoma, kad ritinio sporto šakai ir bendro fizinio rengimo grupėms ugdymo procesas nevykdomas keturiais etapais kaip kitoms sporto šakoms.

5, 6, 8 punktuose keičiamas priimamų ugdytinių amžius (nuo 18 iki 29 m.). Taip pat ritinio sporto šakai nenustatomas reikalavimas, kad sportininkas turi būti pasiekęs ne žemesnį nei 3 meistriškumo pakopos rodiklį. Atsižvelgiant į nemokamą transportą rajone, 8 punkte išbraukiamas 8.4 papunktis dėl važiavimo išlaidų kompensavimo.

**4. Lėšų poreikis ir finansavimo šaltiniai.** Lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus. -**

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Sprendimo projekto lyginamasis variantas pridedamas.

**7. Sprendimo projekto antikorupcinis vertinimas.** Korupcijos pasireiškimo tikimybės nėra, tačiau teisės aktų projektas teikiamas derinti ir įvertinti antikorupciniu požiūriu.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus ir Plungės sporto ir rekreacijos centro iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Švietimo ir sporto skyriui ir Plungės sporto ir rekreacijos centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* | *Bus atnaujinta priėmimo į Plungės sporto ir rekreacijos centrą tvarka* | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Julija Čiuželienė