**Projekto lyginamasis variantas**

PATVIRTINTA

Plungės rajono savivaldybės

tarybos 2017 m. birželio 29 d.

sprendimu Nr. T1-141

**VAIKŲ IR JAUNIMO** **PRIĖMIMO Į PLUNGĖS SPORTO IR REKREACIJOS CENTRĄ TVARKOS APRAŠAS**

**I SKYRIUS**

**BENDROSIOS NUOSTATOS**

1. Šis Tvarkos aprašas reglamentuoja vaikų ir jaunimo priėmimą į Plungės sporto ir rekreacijos centrą (toliau – Centras) ir šalinimą iš jo.

**II SKYRIUS**

**UGDYMO PROGRAMOS. MOKYMOSI TRUKMĖ**

2. Pagal ugdymo programas ugdytiniai gali rinktis šias sporto šakas: lengvąją atletiką, krepšinį, dziudo, baidarių ir kanojų irklavimą, šachmatus, orientavimosi sportą, sunkiąją atletiką, ~~buriavimą~~, regbį, tinklinį, **ritinį, plaukimą**, bendro fizinio rengimo grupes.

3. Centre **(išskyrus ritinio sporto šaką ir bendro fizinio rengimo grupes)** ugdymo procesas vykdomas keturiais etapais:

3.1. pradinio rengimo (1-2 metus);

3.2. meistriškumo ugdymo (2-5 metus);

3.3. meistriškumo tobulinimo (1-4 metus);

3.4. didelio meistriškumo.

**III SKYRIUS**

**PRIĖMIMAS Į CENTRĄ**

4. Centro administracija, atsižvelgdama į trenerių skaičių, jų kvalifikaciją, turimas sukomplektuotas ugdymo grupes, materialinę ir finansinę padėtį bei į Plungės rajono savivaldybės tarybos patvirtintą finansuojamų vietų skaičių, kiekvienų metų birželio mėnesį nustato priimamų ugdytinių skaičių būsimiems mokslo metams.

5. Į Centrą priimami 6 – ~~23~~ **29** metų ugdytiniai, atsižvelgiant į priėmimo vietų skaičių, pasirinktą sporto šaką, komplektuojamų grupių skaičių, turimą ugdytinio sportinį rodiklį, pasiekimus (norintys lankyti meistriškumo tobulinimo, didelio meistriškumo grupes), trenerių skaičių, Centro materialinę ir finansinę padėtį.

6. Nuo 18 iki ~~23~~ **29** metų priimami sportininkai, turi būti pasiekę sportinių rezultatų, kurie atitiktų ne žemesnį nei 3 meistriškumo pakopos (MP) rodiklį, išskyrus**ritinio sporto šaką ir**tuos atvejus, jei sportininkai dar vis mokosi bendrojo ugdymo mokyklose.

7. Prašymai priimti į naujai komplektuojamas grupes priimami rugpjūčio 25 - rugsėjo 30 dienomis. Esant laisvų vietų ugdymo grupėse, mokinių papildymas naujais nariais vyksta visus mokslo metus.

8. Tėvai (globėjai, rūpintojai) ar pats ugdytinis pateikia:

8.1. prašymą, kuriame nurodoma mokinio vardas, pavardė, gimimo data, gyvenamosios vietos adresas, telefonas, ugdymo įstaiga ir klasė, kurioje mokosi, sporto šaka, kurią mokinys nori lankyti, tėvų (globėjų, rūpintojų) sutikimas, jei prašymą teikia mokinys iki 18 metų;

8.2.  teisės aktais nustatytos formos vaiko sveikatos pažymą;

8.3.  dokumentus, kuriais vadovaujantis gali būti mažinamas mokesčio už ugdymą dydis (jei tėvai ar globėjai, rūpintojai pageidauja), vadovaujantis Mokesčio už ugdymą Plungės sporto ir rekreacijos centre mokėjimo ir panaudojimo tvarkos aprašu;

8.4~~. prašymą dėl važiavimo į užsiėmimus išlaidų kompensavimo (jei reikalinga) pagal Plungės rajono savivaldybės tarybos patvirtintą bei Centro direktoriaus nustatytą tvarką;~~

~~8.5~~. **8.4.** tinkamai patvirtintus varžybų protokolus, patvirtinančius sportininko pasiektus rezultatus (norintys lankyti meistriškumo tobulinimo, didelio meistriškumo grupes bei sportininkai 18- ~~23~~  **29** m.).

9. Prašymai registruojami Centro ugdytinių prašymų registravimo žurnale.

10. Stojančiųjų prašymai segami į trenerio ugdymo grupių dokumentacijos bylą.

11. Mokinių priėmimas į Centrą įforminamas direktoriaus įsakymu ir sutartimi, kuri registruojama tam skirtame žurnale.

12. Sutartį pasirašo Centro direktorius (suderinęs su treneriu) ir vienas iš tėvų (globėjų, rūpintojų) arba ugdytinis, turintis 18 metų.

13. Pasirašius sutartį, Centro direktoriaus įsakymu ugdytinis įtraukiamas į atitinkamos ugdymo grupės sąrašą ir apmokestinamas pagal Plungės rajono savivaldybės tarybos patvirtintą Mokesčio už ugdymą Plungės sporto ir rekreacijos centre mokėjimo ir panaudojimo tvarkos aprašą.

**IV SKYRIUS**

**UGDYTINIŲ IŠBRAUKIMAS IR ŠALINIMAS IŠ CENTRO**

14. Sutartis gali būti nutraukta ir ugdytis išbraukiamas iš Centro sąrašų, pateikus rašytinį prašymą dėl išbraukimo ir sutarties nutraukimo bei visiškai atsiskaičius su Centru (sumokėjus mokestį už ugdymą, grąžinus aprangą, inventorių).

15. Prašymą dėl išbraukimo gali pateikti udytinis (nuo 18 m.) ar vienas iš tėvų (globėjų, rūpintojų).

16. Ugdytiniai gali būti šalinami iš Centro:

16.1. už šiurkščius Centro nuostatų, vidaus tvarkos taisyklių bei sutarties sąlygų pažeidimus;

16. 2. už daugiau kaip mėnesį be pateisinamos priežasties užsiėmimų nelankymą;

16. 3. už dviejų mėnesių mokesčio už ugdymą įsiskolinimą;

16.4. be pateisinamos priežasties atsisakę dalyvauti Lietuvos Respublikos pirmenybėse, čempionatuose, ginti šalies garbę pasaulio ir Europos čempionatuose;

16.5. 16.2. ir 16.3. punktų atvejais ugdytiniai šalinami trenerio teikimu išbraukti iš ugdymo

grupių sąrašų, 16.1. ir 16.4. punktų atvejais - Trenerių tarybos teikimu.

17. Pašalinimas, išbraukimas įforminamas direktoriaus įsakymu.

**V SKYRIUS**

**BAIGIAMOSIOS NUOSTATOS**

18. Ugdytinių priėmimo į Centrą tvarkos aprašas  publikuojamas Savivaldybės ir Centro interneto svetainėse.

19. Už šio Tvarkos aprašo įgyvendinimą atsako Centro direktorius.

20. Aprašas gali būti keičiamas, papildomas ar naikinamas Plungės rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_